b'\n_START_ARTICLE_\nAndrejev kri\xc5\xbe\n_START_PARAGRAPH_\nAndr\xc3\xaajev kr\xc3\xad\xc5\xbe (latinsko Crux decussata) je po\xc5\xa1evni kri\xc5\xbe, na kakr\xc5\xa1nem so Rimljani 30. novembra leta 60 ali 62 v Patrasu usmrtili apostola Andreja._NEWLINE_Apostol Andrej velja tudi za zavetnika \xc5\xa0kotske, katere zastava vsebuje Andrejev kri\xc5\xbe.\n_START_SECTION_\nUporaba\n_START_PARAGRAPH_\nAndrejev kri\xc5\xbe je danes uporabljen kot opozorilni prometni znak, ki stoji pred nezavarovanim cestnim prehodom \xc5\xbeeleznice._NEWLINE_Uporablja se ga tudi v pomorstvu kot signalno zastavo, zastavo podjetja, mornarice. Zelo znana je zastava ruske vojne mornarice, ki ima moder Andrejev kri\xc5\xbe na beli podlagi. Zastavo je sprejel Peter Veliki leta 1712.'